open-index/open-wikipedia-markdown huggingface dataset:
Eple Trio

**Eple Trio** er en jazztrio med opphav fra Norges musikkhøgskole i Oslo, og gjorde ferdig Master-graden for improvisasjon/jazz utøvende i 2008. 

Bandet består av Andreas Ulvo (født 1983) – piano, Sigurd Hole (født 1981) – bass og Jonas Howden Sjøvaag (født 1978) – trommer. Bandet spiller moderne jazz med innslag av barokk og skandinaviske folketoner. Medlemmene spiller også med en rekke andre norske musikere, deriblant Karl Seglem, Jon Eberson og Mathias Eick.

## Diskografi
* *Made this* (NorCD, 2007)
* *The widening sphere of influence* (NorCD, 2008)
* *In the Clearing / In the Cavern (double album)* (NorCD, 2010)
* *Universal Cycle* (Shipwreckords, 2014)
* *5* (Shipwreckords, 2017)

## Referanser


## Eksterne lenker
* 
*
Rentenist

En **rentenist** er en person som har en livsbærende inntekt fra renter på sine økonomiske plasseringer. Med andre ord en person som lever av en livrente. Uttrykket er ikke så ofte i bruk i dag, men var svært vanlig tidligere. I liste over folketellinger ser man ofte personer omtalt med dette som yrkesbetegnelse. 

Etter at Norge ble en oljenasjon, er uttrykket også brukt om hele landet. Tankegangen er at rentene fra oljeformuen brukes i samfunnet, så Norge lever som en rentenist. 

## Rentenister i litteraturen
Flere forfattere har skrevet om rentenister. Blant disse er
* Ernest Hemingway i novellen Herr og fru Elliot i novellesamlingen In Our Time fra 1925 
* Frank Wedekind i sitt drama fra 1891, *Frühlings Erwachen*. 
* En av karakterene i Maksim Gorkijs skuespill *Sommergjester*, Pavel Sjalimov, er også rentenist. Stykket ble spilt på Nationaltheatret i 1985 med Karl Hoff i rollen.
* Peter Egges drama *Sønnen* har rentenisten Olshausen. Stykket ble spilt på Nationaltheatret i 1901 med Harald Stormoen i rollen.

## Eksterne lenker
* Øyvind Vikan: Norge – en renteniststat? Hovedoppgave i statsvitenskap NTNU 2002
George Kay

**George Kay** (født 1891 i Manchester, død 1954 i Liverpool) var en engelsk fotballspiller og manager for Luton Town, Liverpool og Southampton.

Som spiller spilte han for Bolton Wanderers, Belfast Celtic og West Ham United. Han var der med og spilte den første FA-cup-finalen i 1923.

Han begynte å trene Luton Town i 1929, men gikk to år senere til Southampton, der han var manager i 5 år før han tok over Liverpool i 1936. Han tok dem til ett seriemesterskap i 1946/1947-sesongen og en FA-cup-finale i 1949/1950-sesongen. Under hans ledelse kom spillere som Billy Liddell, Bob Paisley og Albert Stubbins til klubben. Han la opp som manager i februar 1951 og døde i Liverpool i 1954.

## Meritter som manager
### [[Liverpool FC]]
* Ligamesterskapet i 1946-47 sesongen.
* 2.-plass i FA-cupen 1949/50

## Referanser


## Eksterne lenker
*
World Boxing Organization

**World Boxing Organization** (**WBO**) er et forbund innen proffboksing.

WBO organiserer nasjonale delegasjoner og representanter fra land gjennom hele den boksende verden. WBO er den mest demokratisk representative institusjon i profesjonell boksing, og følgelig dets mestere og mesterskaper gir den stor anerkjennelse i profesjonell boksing. Forbundet har en overordnet verdensmester, som vil være oppført som verdensmester for WBO, uten ytterligere anførsler til tittelen. Under denne tittelen har også forbundet andre titler. Deriblant har dem tittelen «WBO I/C» (WBO intercontinental title). For norske boksere, betyr det at mens Cecilia Brækhus, har den overordnede tittelen I sin vektklasse I dette forbundet, hadde Thomas Hansvoll en tittel på et «hakket» lavere nivå i sin vektklasse i samme forbund, når han er oppført med tittelen «WBO I/C.».

## Eksterne lenker
*
Roy Evans

**Roy Quintin Echlin Evans **(født 4. oktober 1948 i  Bootle i Liverpool) er en tidligere engelsk fotballspiller, trener og manager for Liverpool FC.

Han fikk sin debut som spiller for Liverpool i ligaen 4. mars 1970 mot Sheffield Wednesday, en kamp Liverpool vant 3-0, men karrieren på banen begrenset seg til kun 11 kamper i årene fra 1970 til 1974.

I 1974 kom den overraskende meldingen om at Bill Shankly la opp som manager i klubben. Bob Paisley tok over ansvaret og tilbød Evans, som da var 25 år, kontrakt som trener for reservene. Under hans ledelse vant reservelaget 7 titler i Central league.

Da Joe Fagan tok over som manager for Liverpool, ble Evans forfremmet til førstelagstrener. Han fortsatte i samme stilling under Kenny Dalglish.

Graeme Souness som tok over som manager etter Kenny Dalglish, ble en stor skuffelse for klubben. Liverpool opplevde en nedgangsperiode etter glansdagene på 1970- og 1980-tallet. Dermed tok Evans over som manager i klubben i 1994. Under hans ledelse vant klubben Ligacupen i 1994, og kom til finalen i FA-cupen i 1995. Han hadde en vanskelig oppgave med å reise skuta etter Souness, og det ble aldri de store pokalene. I 1998-99 ble Gerard Houllier utpekt som sidestilt manager sammen med Evans. Styret mente at de gamle trenermetodene måtte blandes med de moderne.

I november trakk Evans seg fra partnerskapet, og sa opp sin stilling som manager i klubben.

Han prøvde seg som sportslig leder i Swindon Town i en seksmånders periode i 2001. Dette det ble ingen suksess, og han sluttet der.

I 2004 ble han utnevnt som  assistentmanager på det .

## Karriere som spiller

## Referanser


## Eksterne lenker
*  Biografi om Evans på Royevans.net.
*  Profil på Liverpools offisielle hjemmeside.
*
Frederiks hospital

Det kongelige **Frederiks Hospital** var Danmarks første sykehus i ordets nåværende betydning, opprettet av kong Frederik V. De første pasientene ble innlagt i 1757.

Bygningene som ligger i Bredgade i bydelen Frederiksstaden i København – i de bygningene som i dag huser Designmuseum Danmark – ble tegnet og påbegynt oppført av Laurids de Thurah og Eigtved i 1752–1757 (Eigtved døde i 1754).  Offisielt ble det innviet på kongens fødselsdag 31. mars. 

Den staselige Bredgade ble på 1600-tallet omdøpt til Norgesgade – men lokalbefolkningen fortsatte å si Bredgade, så fra 1877 ble dette igjen offisiell adresse. 

Sykehuset ble drevet som en selveiende institusjon med det formål å yte ubemidlede pasienter fri kur og pleie. Fra 1752 ble overskuddet fra Norges postverk brukt til sykehusets drift. En kongelig resolusjon datert 22. desember 1756 meddelte at det norske postverkets overskudd i all evighet skulle gå til Frederiks hospital. Bare i perioden 1752-71 beløp det seg til 157.000 riksdaler. 

I H.C. Andersens eventyr *Lykkens kalosjer* setter kandidaten hodet sitt fast i gitteret foran Frederiks hospital. 

I 1910 ble sykehuset nedlagt ved opprettelsen av Rigshospitalet. Administrativt hørte Frederiks Hospital inntil 1848 under det danske kancelliet, 1848–1871 under det danske justisministeriet og deretter under Ministeriet for Kirke- og Undervisningsvæsenet.

Frederiks Hospital inneholdt i 1759–1787 dessuten Fødselsstiftelsen. Foran kjellervinduet her fikk Struensee igjennom at det ble satt ut en kasse hvor fortvilte mødre kunne legge fra seg barn født utenfor ekteskap. Etter tre år ble kassen likevel fjernet, da «den så skammelig ble misbrukt, at lidderlighet og frekkhet derved tiltar».

I 1919 ble bygningene skjenket til Designmuseum Danmark.

## Referanser
Krigsrett

En **krigsrett** er en militær domstol som dømmer og fastsetter straff for soldater for brudd på militær strafferett. I tillegg krever Genève-konvensjonene at krigsfanger som er tiltalt for krigsforbrytelser blir prøvet etter samme prosedyrer som det ansvarlige landets egne soldater.

## Standrett

En standrett er en hurtigarbeidende krigsrett som kan nedsettes ad-hoc i krigstid. En standrett administreres av øverste befal på stedet eller i kommandostillingen (tysk *Kommandostand*).

Retten består av minst en offiser av høyere grad, og en eller flere lavere offiserer. Det er ikke krav om noen juridisk utdannelse eller stilling. Standretten forsaker juridisk legitimitet for å oppnå hurtighet; den tiltalte domfelles raskest mulig etter forbrytelsen, og kan kun frifinnes eller idømmes dødsstraff. Standrett overfor egne soldater var utbredt før og under første verdenskrig, men ble normalt bare brukt mot fiendens fanger i annen verdenskrig.

Det er ingen kjente regler som tilsier at den anklagede har krav på forsvarer, men tradisjonelt har en av standrettens lavere offiserer opptrådt som forsvarer. Ved fellende dom er det ingen ankemulighet, og henrettelsen foretas som regel før soloppgang neste dag. Det er rapportert om tilfeller av standrett mot sivile og standrett sammensatt av kun én offiser av lavere rang under annen verdenskrig. Dette har ingenting med militær straffelov eller sedvane å gjøre og betraktes som en krigsforbrytelse.

Svært lite om standretten er lovregulert. Praksisen er i hovedsak regulert av sedvane. Det er for eksempel ingen grense for hvor høytstående offiserer som kan stilles for standrett, men i praksis er fellende dommer bare utstedt for menige og lavere offiserer. Offiserer av høy rang ble stilt for en normal krigsrett eller gitt muligheten til å begå selvmord.

## Norge

Krigsrett er en alminnelig brukt betegnelse for militære straffedomstoler i det hele, jfr. militær rettergang. Den militære rettergangslov av 29. mars 1900 brukte imidlertid uttrykket i snevrere betydning, nemlig om den domstol som i krigstid ordinært skulle være første instans i militære straffesaker. Ordningen med særskilte militære domstoler ble opphevet ved lov av 24. juni 1994. For krigstid gjelder imidlertid visse særregler for militære straffesaker, se straffeprosessloven av 22. mai 1981 kap. 34. Sakene kan sentraliseres til enkelte tingretter, saker for lagmannsrett skal alltid gå for meddomsrett (dvs. uten deltagelse av jury) og det er egne utvalg med militære meddommere både i første instans og i lagmannsretten.

## Referanser


## Litteratur
* Aschehoug og Gyldendals Store norske leksikon 4. utgave, 2005-07
* Geir-Otto Johansen: Generaladvokaten og det militære rettsvesen : en historisk oversikt. Militære småjuridiske skrifter nr. 12, [Oslo] : Generaladvokatembetet, 1997  
*Oth.prp. no 24 (1898.) Angaaende Udfærdigelse af en Lov om Rettergangsmaaden i militære Straffesager

## Eksterne lenker
*
Langeled

**Langeled** er en gassrørledning som forsyner England med naturgass fra Trollfeltet og Ormen Lange (2007).
Gassrørledningen ender i Easington, der Gassco AS UK Branch er operatør. Med sine 1200 km er Langeled verdens nest lengste gassrørledning til havs. Den første gassen fra Sleipner- og Trollfeltet kom gjennom Langeled 1. oktober 2006. I oktober 2007 ble gassrørledningens fulle lengde tatt i bruk med leveranser fra Ormen Lange via Nyhamna i Aukra. Den offisielle åpningen av Langeled var i London 16. oktober 2006, der statsministrene Tony Blair og Jens Stoltenberg overvar åpningen.

## Teknisk beskrivelse
Naturgassen sendes fra  Ormen Lange til Easington i England, men med koblingen på "Sleipner Riser"-plattformen har man også muligheten til å blande gass fra ulike felt, samt å sende gass gjennom Gassleds eksisterende nettverk til det kontinentale Europa. Langeleds årlige kapasitet er om lag 26 bcm. 

### Nyhamna–Sleipner Riser

Strekningen Nyhamna–Sleipner Riser har en diameter på  og kan operere med et trykk på 250 bar.

### Koblingen på Sleipner Riser
Via koblingen på Sleipner Riser har Langeled forbindelse til det eksisterende Gassled-nettverket.

### Sleipner Riser–Easington
Strekningen Sleipner Riser–Easington har en diameter på . Den kan operere med et trykk på 156 bar.

## Eierskap og operatørskap
Langeled er et joint venture (fellesforetak)) mellom lisenseierne på Ormen lange, ConocoPhillips og Gassco, og inngår i Gassled Joint Venture. Selskapet ble opprettet for å bygge, drive og eie rørsystemet fra Nyhamna til Easington. I planleggings- og utbygningsfasen var Norsk Hydro operatør. Den 1. september 2006 tok Gassco over driften av ledningen, og Gassco tok også over styringen av gasseksporten på vegne av Gassled. Britiske Centrica sto for de tekniske tjenestene i Easington inntil 01.10.2011, da Gassco AS UK Branch tok over daglig drift. Finansieringen til prosjektet kom fra et syndikalisert lån strukturert av ABN AMRO, understøttet av mange banker, blant dem Barclays Bank, Royal Bank of Scotland og Banque Defoe.

## Se også

*Norsk Hydro
*Statoil
*Acergy

## Eksterne lenker
* Norsk Hydro
* Langeled, Statoil webside.
* Langeled – transport solution for Ormen Lange, Gassco website
* Norsk Hydro Langeled gas export. Hentet September 2006.
* Norsk Hydro Ormen Lange/Langeled Gas development Project *(PDF)*
* BBC Gas pipeline to begin operations. Retrieved 1 October 2006.
* BBC New pipeline may stem gas fears. Retrieved September 2006.

* Thisishull Our success is in the pipeline. Hentet September 2006.
Olav Bjortomt

**Stein Olav Bjortomt** (født 13. desember 1978) er en britisk journalist og historiker. Han vant Verdensmesterskapet i quiz i 2003.

Bjortomt er journalist for avisen The Times i London, og har laget de daglige spørsmål og svar (quiz'ene) siden sommeren 2005. I 2001 vant han prisen *The Guardian's overall Student Journalist of the Year award*. Han har utdannelse innen historie fra University of Nottingham, og en Mastergrad innen avisjournalistikk fra Nottingham Trent University.

Time Out beskrev han som «former child quiz prodigy and a rising star of the quiz world».

Bjortomt har stilt opp i quiz showet *Fifteen to One* fire ganger, og ble nummer to i 2002. Han var kaptein på quiz-laget til University of Nottingham, og tok laget til kvartfinalen i BBCs University Challenge vinteren 1999/2000. Da han stilte i *Channel 4* sitt quiz show *Grand Slam* i 2003, ble han beskrevet av kommentatoren James Richardson som «Wayne Rooney of the quiz world».

I 2007 var Bjortomt igjen med i *The National Lottery People's Quiz*, og ble der den første deltakeren som kvalifiserte seg til finalen med 97 prosent korrekte svar.

10. oktober 2008 var han med på quiz-konkurransen *Mastermind*, og skåret åtte poeng på spørsmål om *West Indies Test cricket*, fjorten poeng i *general knowledge*, og kom til slutt på andreplass.

Bjortomts far er fra Norge og mor er fra Filippinene.

## Referanser

## Eksterne lenker
* Profil på QuizPlayers.com
Leselist

En **leselist** er en taktil presentasjonsenhet til en datamaskin for blinde eller svært svaksynte. Teksten som vises på en dataskjerm blir framstilt som punktskrift, som kan leses (avføles) med fingertuppene. Hvert tegn eller bokstav framstilles av en innredning med 8 stifter, som utgjør en celle, som beveges opp og ned ved hjelp av piezo-effekt eller i eldre modeller av elektromagnetisk. En leselist har vanligvis mellom 20, 40 eller 80 slike celler.
En leselist har i tillegg knapper for å kunne navigere i teksten. De fleste leselistene har små knapper over hver celle, såkalte markørhenterknapper. 

Leselisten kommuniserer med datamaskinen via en skjermleser. En skjermleser er et dataprogram som omformer teksten på skjermen til punktskrift. Dette programmet finner også den aktuelle teksten. Dette er veldig viktig siden en leselist kun gjengir bokstaver og tegn, men ikke grafiske elementer. I tekstbaserte operativsystemer som for eksempel UNIX eller DOS er dette veldig enkelt, men i grafiske operativsystemer som for eksempel Windows og Mac OS er dette en større utfordring. Siden leselisten er begrenset til å bare kunne gjengi en tekstlinje av gangen, må skjermleseren finne fokuspunktet i det aktive vinduet. Fokuspunktet er vanligvis der hvor tekstmarkøren befinner seg eller den aktive dialogboksen.

## Se også
*Punktskrift
*Blindhet
*Svaksynt
Nedbryter

**Nedbrytere**, også kalt **dekomponenter** og **saprotrofer**, er heterotrofe organismer som kan omdanne organiske forbindelser til uorganiske forbindelser. Dette er typisk bakterier, sopp og andre mikroorganismer. Nedbrytere er i stand til å bryte ned organiske forbindelser som andre trofiske nivå enten ikke vil konsumere eller ikke greier å fordøye (bryte ned). Nedbrytere spiller en viktig rolle i det sirkulære karbonkretsløpet på grunn av deres evne til å omdanne tungt nedbrytbare organiske forbindelser til uorganiske forbindelser som kan tas opp igjen av produsenter.  

Når planter og dyr dør, eller frigjør organisk materiale (f.eks. blader, hud, hår), omdannes de frigjorte organiske forbindelsene til jord vi av forråtnelse. Når et stort dyr dør blir det kanskje spist av åtseletere, mens restene blir fortært av mikroorganismer, bakterier og sopp.  Nedbrytere kalles også saprofytter, fordi de lever på organisk materiale. Nedbrytere kan være ulike bakterier, sopp, meitemark, insektlarver og ulike åtselspisere. Uten nedbrytere ville døde planter og dyr hopet seg opp og mineralene ville ikke blitt resirkulert, siden det er nedbryterne som sørger for nedbrytningsprosesser, som i kjemisk forstand ikke er noe annet en celleånding. Det døde organiske stoffet brytes ned til ulike uorganiske stoffer, som NH, HS, CH (gasser) og mineraler som frigjøres i form av ioner (som Ca, K, Na osv). Dette kan dermed produsentene dra nytte av og bruke opp nytt organisk stoff.

## Se også
* Toppkonsument
* Konsument (biologi)
* Produsent (biologi)
* Trofisk nivå

## Referanser
Framruste kraftverk

**Framruste kraftverk** ligger i Skjåk kommune i Innlandet fylke.  Kraftverket ble satt i drift i 2005 og utnytter fallet på  fra Rauddalsvatnet. Krafstasjonen er bygget inne i fjellet sør for elva Framruste og vann overføres fra Rauddalsvatnet i tunnel. Avløp fra stasjonen går i tunnel til Otta (Pollvatnet) nedenfor samløpet. Kraftverket produserer hovedsaklig om vinteren.

Kraftverket ligger ved samløpet av elvene Framruste og Otta og er en del av Øvre Otta-utbyggingen.

Tilsiget er på , og nedslagsfeltet er på . Magasinkapasiteten er på .

Det er installert en francisturbin på 75 MW. Generator er på 85 MVA.  Normal årsproduksjon er på ca. 325 GWh.

Kraftverket eies av Øvre Otta DA og driftes av Eidsiva vannkraft.

## Rauberget pumpestasjon
Rauberget pumpestasjon ligger ved Raudalsvatnet. Det er en 15&nbsp;km lang overføringstunnel fra Breidalsvatnet.

Den pumper vann fra Breidalsvatnet til Raudalsvatnet, når reuleringen av Raudalsvatnet gjør vannstanden her høyere. Deler av året renner vannet av seg selv.

Pumpestasjonen ble satt i drift i 2008. Eier er Glommens og Laagens Brukseierforening.

Det er installert tre pumper på 1,2 MW hver. De bruker ca 3,5 GWh i året. Breidalsoverføringen gir 140 GWh økt produksjon, hovedsakelig i Framruste kraftverk.

## Referanser


## Kilder
* 
* NVE vannkraftdatabase
* Hafslund E-CO
* Hafslund E-CO om Rauberget pumpestasjon
* Eidsiva Energi
* Akershus Energi
Øyberget kraftverk

**Øyberget kraftverk** ligger i Skjåk kommune i Innlandet fylke. Kraftverket er en del av Øvre Otta-utbyggingen.

Kraftverket ble satt i drift i 2005, og utnytter fallet på 150 meter fra Heggebottvatnet til nedstrøms Dønfossen.

Tilsiget er på 1 087 millioner m³ og nedslagsfeltet er på 938 km². Magasinkapasiteten er på 236 millioner m³.

Det er installert tre francisturbiner på tilsammen 99,5 MW. Generatorene er på hhv 10, 31, og 70 MVA.

Normal årsproduksjon er på ca. 380 GWh.

Kraftverket eies av Øvre Otta DA og driftes av Eidsiva vannkraft.

## Referanser


## Kilder
* 
* NVE vannkraftdatabase
* Akershus Energi - Øyberget
* Hafslund E-CO
Endokrinologi

**Endokrinologi** er læren om hormonsystemet. Den kliniske delen av faget omfatter en rekke sykdommer og strekker seg fra folkesykdommer som diabetes til sjeldnere tilstander som hypofysesykdommer. Endokrinologi er også læren om molekylære og fysiologiske effekter av hormoner.

## Eksterne lenker
* 
*  Norske retningslinjer for behandling av endokrinologiske sykdommer 
*  Medisinske og helsefaglige kunnskapsressuser innen endokrinologi. Helsebiblioteket.no.
Skjåk kraftverk

**Skjåk kraftverk** ligger ved Nordberg i Skjåk kommune i Innlandet fylke.

Kraftverket ble satt i drift i 1965, og utnytter fallet på 685 meter fra Aursjoen til Otta elv. Vannet føres i en 1,3&nbsp;km tunnel samt en 2,4&nbsp;km lang rørgate. Aursjøen er oppdemmet og har en reguleringshøyde mellom 1098 og 1085 moh

Tilsiget er på 70 millioner m³ og nedslagsfeltet er på 104 km². Magasinkapasiteten er på 60 millioner m³.

Det er installert en horisontal peltonturbin på 33 MW.  Normal årsproduksjon er på ca. 113 GWh.

Kraftverket eies med 50% av Hafslund Eco.

## Referanser


## Kilder
* 
* NVE vannkraftdatabase
* Akershus Energi - Skjåk
* Hafslund E-CO
Ren Hui

**Ren Hui** (kinesisk: 任慧, pinyin: *Rén Huì*; født 11. august 1983 i Heilongjiang), er en kinesisk tidligere skøyteløper. 

Ren Hui vant bronse på 500 meter under OL 2006 i Torino. I 2004 ble hun asiatisk mester på enkeltdistanser på både 500 og  meter.

## Personlige rekorder

## Referanser


## Eksterne lenker
* 
*  Ren Hui på SpeedskatingResults.com
*  Ren Hui på Jakub Majerski's Speedskating database (Adelskalender distanser og sammenlagt)
*  Ren Hui på www.isu.html.infostradasports.com
;Bilder
*  Bilder av Ren Hui på SpeedSkatingPhotos.info/DesgPhoto.com
Pure Pwnage

**Pure Pwnage** er en kanadisk webserie om en profesjonell *gamer*. Filmet som en fiktiv dokumentar handler serien om hovedpersonen Jeremy, som bruker hele dagen sin på å spille videospill. Broren hans Kyle filmer og redigerer showet. Episodene kan lastes ned gratis på hjemmesiden deres. I tillegg har fans tekstet episodene på ulike språk, også norsk. Sesongavslutningen ble lagt ut på Internett 6. november 2006. Dette var den 12. episoden. Sesong 2 startet 14. april 2007. TV serien, sesong 1 startet 12. mars 2010.

Etter over et år uten noen oppdateringer om flere episoder og det ble sagt av ROFLMAO Productions at web-serien var stoppet, ble det sluppet en video på YouTube med tittelen "010100100100010101010100010101010101001001001110" som betyr "Return" på binærkode. Dette skulle vise seg å være sant, for bare få dager senere opprettet ROFLMAO Productions en donerings-kampanje som samlet inn målet på $75,000 dollar på litt over 24 timer. Kampanjen er satt i gang for å finansiere deres neste prosjekt "Pure Pwnage: Teh Movie". En spillefilm basert på web-serien "Pure Pwnage".

## Episoder
Episodene har på blitt lengre for nesten hver episode. Mens første episode kun varer i 11 minutter og 36 sekunder, er episode 12 lengre enn en vanlig TV-episode (ca. 44min) med 46 minutter og 8 sekunder. Showet har også forandret seg i løpet av den første sesongen. Mens de første tre episodene kun hadde Kyles kameravinkel har det etterhvert utviklet seg et eget *historiemodus* hvor det hender at Kyle også deltar, men stort sett alltid gjemt bak kameraet. Da showet ble en stor nettsuksess med over 1 million nedlastinger per episode etter de første 24 timene etter de ble  utgitt ble Pure Pwnage tilbudt en kontrakt av Showcase, en canadisk TV-produsent. Hele første sesong ble sent, men de fikk aldri kontrakt til oppfølgingsesong fordi seertallene ikke ble høye nok. 

### Sesong 1
*Episode 1: The life as a pro gamer
*Episode 2: Girls
*Episode 3: FPS doug
*Episode 4: Pwn or be pwned
*Episode 5: m8s
*Episode 6: ipwnyouofazeroth
*Episode 7: Mmo grrl
*Episode 8: lanagedon
*Episode 9: The story of dave
*Episode 10: teh best day ever
*Episode 11: i <3 u rl
*Episode 12: Game Over

### Sesong 2
*Episode 13: Old Habits
*Episode 14: Lifestyles
*Episode 15: T-Bag
*Episode 16: Duty Calls
*Episode 17: Just The Guys Pt.1
*Episode 18: Just The Guys Pt.2

## Eksterne lenker
*
Øvre Vinstra kraftverk

**Øvre Vinstra kraftverk** ligger nord i Espedalen i Nord-Fron kommune i Innlandet fylke. Kraftstasjonen er innsprengt i fjellet.

Kraftverket ble satt i drift i 1959, og utnytter fallet på 330 meter fra Øyangen til Slangen. Vannet i Vinstra føres i en 2,7&nbsp;km tunnel fra Kaldfjorden til Øyangen. Fra Øyangen føres vannet i en 7,5&nbsp;km tunnel til et fordelingsmagasin i Finnbølhaugen.

Øyangen har en reguleringshøyde mellom 998 og 996 moh. Kaldfjorden reguleres mellom 1019 og 1013 moh. Innsjøene Vinstri, Bygdin og Heimdalsvatn er også regulert i forbindelse med kraftverket. Deler av nedslagsfeltet ligger i Øystre Slidre og Vågå kommuner.

Tilsiget er på 770 millioner m³ og nedslagsfeltet er på 745 km². Magasinkapasiteten er på 537 millioner m³.

Kraftverket ble oppgradert med økt slukeevne i 2015/2016. Effekten økte fra 140 til 172 MW, produksjonen økte med ca 14 GWh.

Det er installert to francisturbiner hver på 86 MW. Normal årsproduksjon er på ca. 650 GWh.

Kraftverket eies av Opplandskraft DA

## Referanser


## Kilder
* 
* NVE vannkraftdatabase
* Akershus Energi
* Hafslund E-CO
* Øvre Vinstra kraftverk oppgraderes med 30 MW (arkiv)
Ferdinand Falsen-Hiis

**Ferdinand Falsen Hiis** (født 1992 i Oslo) er en norsk skuespiller utdannet ved Teaterhøyskolen i København (2017). Han har vært ansatt ved teateret i Ålborg, og er nå (2024) ansatt på åremål ved Oslo nye teater. I tillegg har han spilt i og dubbet flere filmer. Han er også tidligere elev ved Romerike folkehøyskole. 

## Skuespiller
* *[[Hawaii, Oslo]]* (som «Magne») (2004)
* *[[Glasskår (film)|Glasskår]]* (som «Lille-Jonas») (2001)
* *[[Svein og rotta og UFO-mysteriet]]*  (som Børre) (2007)
* *[[En udødelig mann]]* (som Johan Ibsen) (2006)

## Stemme
* *[[Oppdrag Nemo]]* (som «Agn») (2003)
* *[[Min bror bjørnen]]* (som «Koda») (2003)
* *[[Sjørøverplaneten]]* (som «Jim» som barn) (2002)

## Referanser


## Eksterne lenker
*
Middelvannføring

**Middelvannføring** er et begrep innenfor hydrologi som brukes om mengden, det vil si volumet av vann som transporteres gjennom en elv per tidsenhet. Enheten som brukes er vanligvis m³/s (kubikkmeter per sekund). For eksempel er den gjennomsnittlige vannføringen i Rhinen 2200 m³/s. Jo større vannføringen i en elv er, dess større evne har elven til å transportere sedimenter i suspensjon. Middelvannføringen i en elv kan estimeres ved å ta et kryssnitt av elvens areal og multiplisere den med elvens gjennomsnittlige hastighet.

## Eksterne lenker
* Norges vassdrags- og energidirektorat: Liste over målestasjoner for sanntids-Vannstand.  (kart)
Han (elv)

**Han** er navnet på flere elver:

*Han, en elv i Sør-Korea som renner gjennom Seoul og munner ut i Gulehavet
*Han, en tilførselselv til Yangtze (Chang Jiang) i det sentrale Kina
*Han, en elv i Sørøst-Kina
*Hàn, en elv i Danang, Vietnam
Georg Fredrik Rieber-Mohn

**Georg Fredrik Rieber-Mohn** (født 1945) er en norsk jurist som var Norges riksadvokat i perioden 1986 til 1997 og dommer i Norges Høyesterett fra 1997 til 2007.

## Liv og virke
Han vokste opp i Skien og ble uteksaminert cand.jur. fra Det juridiske fakultet ved Universitetet i Oslo i 1969.

I 1971 ble han ansatt som fengselsdirektør for Opstad tvangsarbeidsanstalt på Jæren, i daværende Vestre fengselsdistrikt. Senere i karrieren var han blant annet statsadvokat i Rogaland (1976–1980), ekspedisjonssjef i Justisdepartementets kriminalomsorgsavdeling og sjef for Fengselsstyret (1980–1985), lagdommer ved Eidsivating lagmannsrett (1985–86) og riksadvokat (1986–1997). Da han ble utnevnt til riksadvokat, var han den yngste som til da hadde tiltrådt denne stillingen.

Han tiltrådte som dommer i Høyesterett 1. september 1997. I statsråd 22. september 2007 ble han innvilget avskjed i nåde fra embetet som høyesterettsdommer, med virkning fra 1. november 2007. Før han pensjonerte seg ble han imidlertid ansatt i Justis- og beredskapsdepartementet som spesialrådgiver i Lovavdelingen.

Rieber-Mohn var bidragsyter til første utgave av *Straffeloven med kommentarer* (*Straffelovkommentaren*), og har sammen med Magnus Matningsdal videreført Johs. Andenæs' standardverk innen strafferett, *Alminnelig strafferett*. Ifølge en undersøkelse fra 1997 var han blant de dommerne i Høyesterett som utmålte strengest straff i straffesaker. Han var også medlem av Straffelovkommisjonen som utarbeidet forslaget til straffeloven av 2005, samt Lovutvalget for utilregnelighet og rettspsykiatrisk sakkyndige.

Etter å ha vært nestleder i styret for Institusjonen Fritt Ord, var han fra 2011 til 2016 styreleder.

Rieber-Mohn er kjent for å være en ivrig sportsfisker. Han var blant annet leder av Villaksutvalget som foreslo etablering av nasjonale laksevassdrag og laksefjorder, og har sittet i styret for Kunnskapssenter for laks og vannmiljø siden 2004. Hans onkel var den kjente pateren og forfatteren Hallvard Rieber-Mohn. Som sin onkel tilhører han Den romersk-katolske kirke.

## Referanser




## Eksterne lenker
*  Biografi i Norsk biografisk leksikon
Lexington (Massachusetts)

**Lexington** er en by i Middlesex County, Massachusetts, USA. Ved folketellingen i 2010 hadde byen 31 394 innbyggere.

Byen er kjent for at den var stedet for åpningsskuddene («skuddene hørt verden rundt») i slaget ved Lexington, den første trefningen i den amerikanske uavhengighetskrigen.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Concord (Massachusetts)

:*[[Concord]] kan vise til flere steder*

**Concord** er en by i Middlesex County, Massachusetts, USA. Ved folketellingen i 2010 hadde byen   innbyggere. Concord ble først bosatt i 1635.

Byen er stedet hvor den amerikanske uavhengighetskrigen brøt ut i slagene ved Lexington og Concord og er også kjent for sin ledende rolle i amerikansk litteratur.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Harpefossen kraftverk

**Harpefossen kraftverk** er et vannkraftverk ved Harpefoss i Gudbrandsdalslågen i Sør-Fron kommune i Innlandet fylke.

Kraftverket ble satt i drift i 1965, og utnytter fallet på 34 meter i fossen. Elven er demmet opp i forbindelse med kraftverket.

Etter 50 års drift ble det oppgradert i 2015 / 2016. Begge turbinene er byttet ut, de nye har bedre virkningsgrad og økt slukeevne.

Det er installert to kaplanturbiner hver på 54 MW. Midlere årsproduksjon er på ca. 480 GWh.

Nedslagsfeltet er på 9 450 km².

Kraftverket eies av Hafslund Eco Vannkraft og Akershus Energi.

## Referanser


## Kilder
* 
* NVE vannkraftdatabase
* Akershus Energi
* Hafslund E-CO

## Eksterne lenker
* Dølen: Krafttak i Harpefossen 
* YouTube: Harpefossen Kraftanlegg
Evakueringsdagen (Massachusetts)

**Evakueringsdagen** (engelsk: **Evacuation Day**), 17. mars i Suffolk County, Massachusetts, USA, er en offisiell minnedag til minne om de britiske styrkenes evakuering av byen Boston under den amerikanske uavhengighetskrigen. Dagen feires også i Cambridge og Somerville. Skoler og kontorene til de lokale styresmaktene stenges den påfølgende mandagen.

Beleiringen av Boston tok slutt etter elleve måneder den 17. mars 1776 da den kontinentale armé under general George Washington plasserte erobrede kanoner fra Fort Ticonderoga på Dorchester Heights sør i Boston. Med klar utsikt over byen og den trange havnen hvor den britiske marinens skip lå, hadde amerikanerne et klart overtak på general William Howes garnison. For å forhindre det som ville blitt en uunngåelig nedslaktning av hans styrker, gikk Howe med på å trekke seg tilbake til Nova Scotia med hjelp av sine skip, uten å sette byen i brann da han dro.  

Boston var en av de viktigste havnene i den nye verden og, ironisk nok, en av de letteste å forsvare, siden der bare er en eneste kanal inn i havnen som er omgitt av øyer. Det at amerikanerne var i stand til å fordrive flere tusen hardbarkede soldater og 1100 lojalister kun ved hjelp av noen varselskudd og uten tap av liv eller eiendom, var en betydelig bedrift og Washingtons første seier i krigen. Hendelsen var også et betydelig moralsk løft for det nye landet, siden byen hvor opprøret mot britene startet, var den første som ble frigjort. Boston ble aldri angrepet igjen.

Etter et feilslått forsøk i 1876, ble minnedagen til slutt proklamert på 125-årsjubileet i 1901. Det var ikke tilfeldig at denne perioden var preget av fremgangen til irsk politisk makt i Boston. 17. mars er også St. Patrick's Day, noe som ga Bostons store irske befolkning en ytterligere grunn til å feire.
Steinberg

: *Se egen side for [[Steinberg gård]], gammel amtmannsgård i [[Vestre Toten]].*

**Steinberg** er et lite tettsted i Drammen kommune (tidligere Nedre Eiker), det ligger langs Drammenselva mellom Hokksund og Mjøndalen, og har omtrent  beboere.  

Steinberg sin historie er først og fremst historien om Steinberg hengsle med fløting og tømmerbehandling på Drammenselva. Antagelig har stedet fått sitt navn etter det som foregikk der, nemlig at tømmeret ble «stemmet» (stembet) mot Steinbergfjellet. Det vil si at det stoppet der for sortering. Før kunne man høre eldre folk benytte betegnelsene «Stember» og «Stemberlandet» på stedet.  

Steinberg stasjon er et stoppested på Sørlandsbanen. 

På Steinberg ligger Steinberg skole, Steinberg barnehage, Gulden kunstverk og noen få forretninger. Loe Betongelementer er den største bedriften på Steinberg. 

Steinberg IF har egen fotballbane og klubbhus. Det opprinnelige klubbhuset brant ned natt til 1. april 2013, men det har siden blitt gjenoppbygget. 

## Referanser
Fiskeridirektoratet (andre betydninger)

**Fiskeridirektoratet** har flere betydninger:

* Fiskeridirektoratet (Norge)
* Fiskeridirektoratet (Danmark)
Torpa kraftverk

**Torpa kraftverk** er et vannkraftverk i Torpa i Nordre Land kommune i Innlandet fylke. Kraftstasjonen ligger 1400 meter inne i fjellet ved Åmodt i Nord-Torpa.

Kraftverket ble satt i drift i 1989, og utnytter fallet på 470 meter fra Dokkfløy til Kjøljua. Etter av vannet er brukt i kraftverket føres det i en 10,5&nbsp;km lang tunnel til Kjøljuadammen, hvor også vannet fra Kjøljua tas opp. Så føres vannet i en 10,6&nbsp;km lang tunnel til Dokka kraftverk.

Minstevannføringen fra Kjøljuadammen benyttes i Kjøljua kraftverk, før det fortsetter sin ferd i Dokkaelva.

Dokkfløy er demmet opp av en steinfyllingsdam med sentral morenetetning. Total masse i dammen er  4,2 mill. m³. Dammen har en lengde på 680 meter og en største høyde på dammen 83,5 m.

Det overføres også vann fra nabovassdraget Synna.

Det er installert to francisturbiner hver på 75 MW. Normal årsproduksjon er på ca. 485 GWh.

Tilsiget er på 352 millioner m³ og nedslagsfeltet er på 600 km². Magasinkapasiteten er på 250 millioner m³.

Kraftverket eies og driftes av Hafslund Eco.

## Referanser


## Kilder
* 
* NVE vannkraftdatabase
* Hafslund E-CO
Fiskeridirektoratet (Danmark)

**Fiskeridirektoratet** var en dansk statlig etat under Fødevareministeriet. Direktoratet hadde til oppgave å arbeide for en balansert og økonomisk sunn fiskeriindustri og bæredyktig fiskeri og for å bevare fiskeri som fritidsinteresse. Fiskeridirektoratet hadde fire fiskerikontrollskip: «Havørnen» (1995), «Nordsøen» (1968), «Vestkysten» (1987) og «Viben» (1977).

I oktober 2011 ble  Fiskeridirektoratet slått sammen med FødevareErhverv og størstedelen av Plantedirektoratet til NaturErhvervstyrelsen som i 2017 skiftet navn til Landbrugsstyrelsen. Fiskeriområdet ble i 2017 flyttet til Udenrigsministeriet og samlet i Fiskeristyrelsen.

## Referanser


## Eksterne lenker
* Fiskeridirektoratet
Sotho

**Sotho** ( *Sesotho*) eller **sørsotho** ( *Sesotho sa Boroa*) er et bantuspråk som snakkes i Lesotho og Sør-Afrika. I Lesotho, hvor det er offisielt språk sammen med engelsk, dominerer språket fullstendig, og i Sør-Afrika, hvor det er ett av tolv offisielle språk, tales det av 7,6 % av befolkningen (64,2 % i provinsen Freistata). Totalt tales språket av mellom seks og sju millioner mennesker.

## Klassifisering

Sotho er et bantuspråk og er en del av den større sotho-tswana-språkgruppen. Sotho-tswana-gruppen har tre grener: sotho eller sørsotho (som er det denne artikkelen viser til), nordsotho eller pedi, som man snakker nord i Sør-Afrika, og setswana, som man snakker både i Sør-Afrika og i Botswana.

## Litteraturhistorie
### Folkefortellinger
#### Legender
Legender eller *ditshomo* er samlinger av historiske og nesten glemte hendelser, og det er ofte vanskelig å skille mellom fiksjon og sannhet i denne sjangeren. De som kanskje er mest kjente er legendene om en helten *Senkatana* og den menneskeetende *Dimo*. Legender av denne typen ble først nedskrevet av Rev E. Jacollett og gitt ut i to samlinger. Den første samlinga kom ut i 1909, og den andre samlinga ble gitt ut i 1911 under navnet *Litsomo tsa Basotho* (*Basothofolkets legender*).

#### Fabler
Fabler er fortellinger som har dyr i hovedrollene og som er ment å være belærende. Eksempel på fabel (den norske versjonen er fritt oversatt):

## Referanser


## Kilder
* http://www.sesotho.web.za/index.htm
Feature (sjanger)

En **feature** (feature-artikkel eller feature-reportasje) er en avissjanger. I feature er det viktig med en god idé, og teksten har et spesielt særpreg. Inntrykk og opplevelser blir skildret der og da, gjennom beskrivelse, replikker, sanseinntrykk, kontraster, gjentakelser og symboler. Leseren får da en følelse av å bli dradd inn til mennesker og situasjoner. En featurereporter kan sammenlignes med en historieforteller som gir rapport fra et spennende sted eller et møte med en interessant person. Journalisten kan selv være til stede i teksten og bli en medspiller i dramaet, dersom det er et poeng for historien. Dramaturgi og fortellemåte kan ha likheter med litteratur – journalisten har større muligheter til å komme med subjektive beskrivelser, prege med språket ved å bruke litterære virkemidler og fortelle i jeg-form.

## Se også
* Kronikk
Dokka kraftverk

**Dokka kraftverk** er et vannkraftverk i Søndre Land kommune i Innlandet fylke. Det ligger litt sør for Dokka.

Kraftverket ble satt i drift i 1989, og utnytter fallet på 130 meter fra Kjøljuadammen til Randsfjorden.

Kjøljua er demmet opp av en steinfyllingsdam med sentral morenetetning. Total masse i dammen er 152&nbsp;000 m3. Demningen er 134 m lang og største høyde er 35 m. Minstevannføringen blir benyttet i Kjøljua kraftverk.

Det er installert to francisturbiner hver på 22,3 MW. Midlere årsproduksjon er på ca. 193 GWh.

Tilsiget er på 594 millioner m³ og nedslagsfeltet er på 1&nbsp;065 km². Magasinkapasiteten er på 250 millioner m³.

Kraftverket eies av Oppland Energi AS, som fusjoneres med E-CO Energi.

## Referanser


## Kilder
* 
* NVE vannkraftdatabase
* Hafslund E-CO
Thabana Ntlenyana

**Thabana Ntlenyana**, som betyr «vakkert lite fjell» på sesotho, er Lesothos høyeste punkt og hele det sørlige Afrikas høyeste fjell. Det har en høyde på 3&nbsp;482 moh. Fjellet ligger i Drakensberg-fjellkjeden, som i Lesotho er kjent som Malotifjellene.

## Eksterne lenker
* Lesotho Map and Information
* Fresh Water Ecoregions of the World
Helligtrekongersaften

:*Se også [[Helligtrekongersaften (skuespill)]] av [[William Shakespeare]]


*'Helligtrekongersaften*' er en [[kristendom|kristen]] [[høytid]]sdag som feirer [[De hellige tre konger]]s komme på tolvte [[jul]]edag, altså [[5. januar]]. De første kristne feiret [[Jesus|Jesu]] fødsel på denne dagen, før man i [[336]] flyttet helligdagen til [[25. desember]]. Senere ble tidsrommet mellom 25. desember og 6. januar ([[helligtrekongersdag]]) en egen høytid, *dodekahemeron*. Julen sluttet om kvelden 5. januar, helligtrekongersaften. Tradisjonelt er dette dagen man tenner [[juletre]]et for siste gang. I vår tid er skikken med å feire helligtrekongersaften nærmest utdødd i Nord-Europa, men den feires fremdeles i spansktalende land.

==Se også==
* [[Helligtrekongersdag]], trettende dag jul 6. januar
* [[Helligtrekongersaften (skuespill)| Helligtrekongersaften]], skuespill av William Shakespeare

== Litteratur ==
* Hanns Bächtold-Stäubli (Hrsg.): *Handwörterbuch des deutschen Aberglaubens.* Berlin 1927–1942 (Nachdruck Berlin 2000).
* Sigrid Früh: *Rauhnächte. Märchen, Brauchtum, Aberglaube.* Verlag Stendel, Waiblingen 1998, ISBN 978-3-926789-24-2.
* Herbert Kleist: *Volksglaube und Volksbrauch während der Zwölften im ostdeutschen Landschaftsraum.* Greifswald 1938.
* Peter Kremer: *Draculas Vettern. Auf den Spuren des Vampirglaubens in Deutschland.* Düren 2006
* Reinhardt Stiehle: *Das Rätsel der Rauhnächte.'' Chiron Verlag, Tübingen 2011, ISBN 978-3-89997-206-1
Sudan under Sommer-OL 1960

**Sudan under Sommer-OL 1960**. Ti sportsutøvere fra Sudan deltok i fire sporter i Sommer-OL 1960 i Roma. De var første gangen Sudan deltok i et OL, de vant ingen medaljer. 
   
## Medaljer

## Deltageroversikt
Tunisia under Sommer-OL 1960

**Tunisia under Sommer-OL 1960**. Femti sportsutøvere fra Tunisia deltok i sju sporter under Sommer-OL 1960 i Roma. Tunisia, som deltok for første gang i et OL, vant ikke noen medaljer.  
 
## Medaljer

## Deltageroversikt

## Eksterne lenker
* Resultater og profilside  på sports-reference.com
Bjarne Nerem

**Bjarne Arnulf Nerem** (født 31. juli 1923 i Kristiania, død 1. april 1991 i samme by - Oslo) var en norsk jazzmusiker (saksofon), i flere tiår ansett for en av landets fremste utøvere.

## Liv og virke
Hans virke startet under den andre verdenskrig på klarinett, i platedebut med Syv Muntre (1943) og medvirkning i blant annet Rowland Greenbergs ensembler. Han gikk etter hvert over til tenor- og altsaksofon.

Han innledet i 1947 godt over 20 år i Stockholm der han ble en av de første bebop-utøverne og raskt en av Sveriges mest anerkjente, først i Thore Jederby og Nisse Skoogs orkestre (1947–49). Etter tre år i Karl Westbys orkester ved Regnbuen (Oslo) gikk Nerem inn i flere svenske besetninger, blant annet Simon Brehms (1952–54) og Harry Arnolds radioorkester (1956).  I den senere tid spilte han blant annet i Carl-Henrik Norins band (1968–71) og medvirket på utgivelser med Ove Lind, Siljabloo Nilsson, Lasse Sjösten, Arne Domnérus, Monica Zetterlund, Thore Ehrling  og  Nils Lindberg. Perioden kulminerte med utgivelsen *How long has this been goin' on* (Odeon, 1971). 

Nerem returnerte til Norge i 1973 og ledet sin egen Bjarne Nerem Kvartett, som ga ut *Everything happens to me*, 1976), hvilket ga Spellemannprisen 1976.  De ga også ut *This is always* (Gemini Records, 1984), samt bidro på Nerems soloplate *More than you know* (1987). Videre figurerte Nerem på utgivelser med Karin Krog (1974), Sandvika Storband (1980) og Kristian Bergheim (*The Rainbow Sessions*, 1990).  Internasjonalt samarbeidet han med Kenny Davern og Flip Philips (1987), Al Grey (*Al meets Bjarne*, 1988).

## Utgivelser
* *How long has this been going on* (1971).  Svenske musikere.
* *Everything happens to me* (1976).  Med kvartetten.
* *This is always* (1984).  Med Eivin Sannes (p), Terje Wenaas (b) og Egil "Bop" Johansen (dr)
* *More than you know* (1987).  Med Lars Sjösten (p), Kåre Garnes (b) og Spike Wells (dr)
* *The Small Band Sessions (2CD)* (2008).  Med bla. Dizzie Gillespie, Kenny Drew Trio ++

## Utmerkelser
* Gyllene skivan (1971) for *How long has this been going on*
* Spellemannprisen 1976 for *Everything happens to me*
* Buddyprisen (1980), 
* Oslo bys kunstnerpris (1983) 
* Gammleng-prisen i klassen jazz i (1987).

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Grand Haven

**Grand Haven** er en by som ligger i den amerikanske delstaten Michigan. Ved folketellingen i 2010 hadde byen 10 412 innbyggere, og ligger ved elven Grand Rivers utløp i Michigansjøen. Grand Haven ligger i Ottawa County, og er fylkets administrasjonssentrum.

Byen har sin opprinnelse som en handelsstasjon for pelsjegere, og eksisterte allerede i 1809 under navnet Gabagouache. Byen fikk sitt nåværende navn i 1835.

Byen er mest kjent for tømmerindustri og sjøfart. Grand Haven har et kjent fyr fra 1839. Maritim virksomhet er fortsatt viktig for byen, blant annet er kystvaktsavdelingen med ansvar for Michigansjøen stasjonert her.

For innbyggerne i Vest-Michigan er Grand Haven et populært rekreasjonssted på grunn av byens fine sandstrender.

## Referanser


## Eksterne lenker
*
Savalen kraftverk

**Savalen kraftverk** er et vannkraftverk ved Bergerønningen i Alvdal kommune i Innlandet fylke.

Kraftverket ble satt i drift i 1971, og utnytter et fall på 231 meter mellom Savalen og Glomma. Det overføres også vann fra elven Einunna til magasinet i Savalen.

Det er installert en francisturbin på 58 MW. Normal årsproduksjon er på ca. 151 GWh.

Tilsiget er på 319 millioner m³ og nedslagsfeltet er på 662 km². Magasinkapasiteten er på 146 millioner m³

Eier er E-CO Energi med 50%, Opplandskraft DA og Oppland Energi med 25 % hver.

## Referanser


## Kilder
* 
* NVE vannkraftdatabase
* Akershus Energi
* Hafslund E-CO
Bobby Allison

**Bobby Allison** (1937–2024) var en amerikansk NASCAR-fører. Han har blitt utnevnt til en av NASCARs 50 beste førere.

## Karriere før NASCAR
Allison deltok i sitt første løp som high school-elev, men da moren nektet å gi ham tillatelse til å kjøre flere løp lånte han lisensen til vennen Bob Sunoman og kjørte under det falske navnet Bob Sunderman. Da faren så et bilde av sønnen i avisen etter en seier, akkompagnert av det falske navnet, fikk Allison omsider lov av foreldrene til å kjøre racing.

Etter high school fikk Allison høre om løp i Alabama, som var mer lukrative enn de løpene han så langt hadde kjørt hjemme i Florida, og dermed flyttet Bobby og broren Donnie dit. I 1961 fikk Bobby for første gang sjansen til å kjøre NASCAR, i en bil lånt av svogeren Ralph Stark, og han kjørte inn til en 31.-plass i løpet Daytona 500. Dette var den første av totalt 716 NASCAR-løp i Allisons karriere.

## NASCAR-karriere
I 1965 involverte Bobby seg i NASCAR-serien Grand National, og tok sin første seier på Oxford Plains Speedway den 12. juli 1966, i en bil han selv eide og driftet på et minimalt budsjett. Det påfølgende året tok han tre seire og fullførte på en tiendeplass sammenlagt, noe som fanget oppmerksomheten til Ford og deres racingavdeling ledet av John Holman og Ralph Moody. Dermed var Allison Ford-fører den påfølgende sesongen.

I løpet av sin karriere tok Bobby Allison 86 seire, noe som gir ham en delt tredjeplass på listen over beste førere noensinne, sammen med Darrell Waltrip. Allison tok tre seire i Daytona 500, i 1978, 1982 og 1988, og tok mesterskapstittelen i NASCARs Winston Cup i 1983. I tillegg deltok Allison i Indianapolis 500 to ganger, med en beste plassering som 25.-plass i 1975.

Den 19. juni 1988 var Bobby Allison nær døden i en ulykke på Pocono International Raceway i Pennsylvania, hvor dekket eksploderte og sendte ham i veggen. Mens bilen hans sto stille midt på banen ble han truffet i siden av en annen bil, og Allison lå kritisk skadd på sykehus i flere uker. Allison fikk varige skader etter ulykken, og ble tvunget til å trekke seg fra NASCAR-deltakelse.

## Bileier i NASCAR
Bobby var bileier for flere førere i NASCAR mellom 1990 og 1996, de mest kjente var Hut Stricklin, Derrike Cope, Neil Bonnett og Jimmy Spencer. Etter 207 løp med tre andreplasser som beste plasseringer trakk han seg ut som teameier etter 1996-sesongen.

## Familie
Allison har to døtre, og hadde også to sønner som også var involvert i motorsport, Clifford og Davey. Den yngste, Clifford, døde i et krasj på Michigan International Raceway den 13. august 1992, mens Davey døde i en helikopterulykke på Talladega Superspeedway i Alabama bare elleve måneder senere.

## Se også
* NASCAR
* Liste over NASCAR-førere
* Nextel Cup

## Referanser


## Kilder
* Don Hunter og Ben White, *The legends of NASCAR*, Lowe & B. Hould Publishers 2004, ISBN 0-681-16612-6

## Eksterne lenker
* 
*
Kjøljua kraftverk

**Kjøljua kraftverk** er et vannkraftverk i Vest-Torpa i Nordre Land kommune i Innlandet fylke. Kraftverket ble satt i drift i 1990, og utnytter et fall på 29 meter. Kraftverket utnytter minstevannføringen ved elva Kjøljua i Dokkaelva.

Vatnet fra Torpa kraftverk kommer ut i Kjøljuadammen, hvor det sammen med vatnet fra Kjøljua går videre i tunnel til Dokka kraftverk.

Kjøljuadammen er en steinfyllingsdam med sentral morenetetting. Lengden på dammen er 134 meter. største høyde er 35 meter. Masseinnholdet er 152.000 m3.

Det er installert en francisturbin på 740 kW. Normal årsproduksjon er på ca. 4,6 GWh.

Tilsiget er på 594 millioner m³ og nedslagsfeltet er på 1&nbsp;065 km². Magasinkapasiteten er på 250 millioner m³.

Kraftverket ble tidligere eid og driftet av Oppland Energi AS, som nå er overtatt av E-CO Energi.

## Referanser


## Kilder
* 
* NVE vannkraftdatabase
* Hafslund E-CO

## Eksterne lenker
* 
* Oppland Energi (arkiv)
Grytfossen kraftverk

**Grytfossen kraftverk** er et vannkraftverk som ligger i Nord-Torpa i Nordre Land kommune i Innlandet fylke.

Brutto fallhøyde er på 52 meter i Livasselva. Kraftverket ble satt i drift i 2005.

Det er installert en francisturbin på 1,1 MW. Normal årsproduksjon er på ca. 4,2 GWh og regnes som et småkraftverk.

Kraftverket eies og driftes av Småkraft as

## Referanser


## Kilder
* 
* NVE vannkraftdatabase
* Småkraft AS